Diari Oficial de la Generalitat Valenciana


Sumari del DOGV 9142, del 03-08-2021 (2021/8357)

RESOLUCIÓ de 29 de juliol de 2021, del conseller d'Educació, Cultura i Esport, per la qual es proveeix, pel sistema de lliure designació, el lloc de treball anunciat en la convocatòria 37/2021, de 15 d'abril de 2021.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9142

Data del DOGV
:   03-08-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/8357


Data del document
:   29-07-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * funcionari

RESOLUCIÓ de 29 de juliol de 2021, del conseller d'Educació, Cultura i Esport, per la qual es proveeix, pel sistema de lliure designació, el lloc de treball anunciat en la convocatòria 37/2021, de 15 d'abril de 2021. [2021/8357]  
Vista la Resolució de 15 d'abril de 2021, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball de naturalesa funcionarial, en la Conselleria d'Educació, Cultura i Esport. Convocatòria 37/2021 (DOGV 9083, 13.05.2021).  
Vists els informes preceptius i vinculants, de data 3 de juny de 2021, emesos per la Direcció General de Funció Pública, sobre el compliment dels requisits de participació de les persones interessades, per a la provisió corresponent a aquesta convocatòria 37/2021, pel procediment de lliure designació, dels llocs de treball: núm. 31099, cap del servei de Coordinació Cultural; núm. 31863, cap del Servei de Gestió de Subministraments i Serveis, i núm. 31635, cap de servei territorial de Personal.  
  
Vistos els informes proposta motivats, emesos pels òrgans competents, es considera que les persones seleccionades compleixen els requisits exigits en la convocatòria, i tenint en compte els mèrits al·legats i acreditats, atenent la seua experiència professional, la seua formació i el coneixement de l'estructura, organització i funcions de la Conselleria d'Educació, Cultura i Esport, es consideren les més idònies per a ocupar els llocs als quals opten.  
Vist l'informe fiscal de conformitat de la Intervenció Delegada en aquesta conselleria.  
De conformitat amb el que disposa la base quarta de la resolució de la convocatòria esmentada, així com els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat (DOGV 8590), resolc:  
  
  
Primer  
Nomenar María Encarnación Villar Beltrán, funcionària de carrera del cos superior tècnic d'administració general de l'administració de la Generalitat, grup A1-01, DNI \*\*\*6680\*\*, com a cap del Servei de Coordinació Cultural, adscrit a la Secretaria Autonòmica de Cultura i Esport, lloc de treball núm. 31070, sector general, grup A1, complement de destí 28 i complement específic E050.  
  
Segon  
Nomenar Inmaculada Pardo Juan, funcionària de carrera de l'escala tècnica de gestió de la Universitat de València, grup A1, DNI \*\*\*7540\*\*, com a cap del Servei de Gestió de Subministraments i Serveis, adscrit a la Sotssecretaria, lloc de treball núm. 31362, sector general, grup A1, complement de destí 28 i complement específic E050, la qual no s'integrarà en l'Administració de la Generalitat, de conformitat amb el que disposa l'article 34 de la Llei 4/2021, de 16 d'abril, de la Generalitat, de la funció pública valenciana.  
  
Tercer  
Nomenar Juan de Dios González Ruiz, funcionari de carrera del cos de professors i professores d'Ensenyament Secundari, grup A, DNI \*\*\*1090\*\*, com a cap de servei territorial de Personal, adscrit a la direcció territorial d'Alacant, lloc de treball núm. 31666, sector general/docent, grup A1, complement de destí 28 i complement específic E050, el qual no s'integrarà en l'Administració de la Generalitat, de conformitat amb el que disposa l'article 34 de la Llei 4/2021, de 16 d'abril, de la Generalitat, de la funció pública valenciana.  
  
  
Quart. Cessament i presa de possessió  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana.  
La presa de possessió en el nou destí es produirà l'endemà de la publicació d'aquesta resolució en el Diari Oficial de la Generalitat Valenciana.  
  
La publicació d'aquesta resolució produirà els efectes de notificació, conformement amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
Contra aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat a partir de l'endemà de ser notificada, o bé, un recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció de la qual tinga la persona demandant el seu domicili, en el termini de dos mesos comptats a partir de l'endemà de ser notificada. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 29 de juliol de 2021.- El conseller d'Educació, Cultura i Esport. Vicent Marzà i Ibáñez.